Suid Afrikaanse Nuus Thread - Page 33 - Stormfront
03-08-2006, 03:30 PM #321
VS-man weer aangekeer oor tienermeisie
HERTZOGVILLE. – Die man van Hertzogville wat daaraan skuldig bevind is dat hy gemeenskap met 'n meisie onder die ouderdom van 16 jaar gehad het en ná 'n pleitooreenkoms met die staat 'n opgeskorte vonnis opgelê is, is weer agter tralies.
Klagte van onder meer uitlokking om onsedelike dade te pleeg word nou teen mnr. Willem Hendrik de Jager (36) ondersoek nadat hy ná sy vonnis weer met die kind kontak gemaak het.
Die kind se ma word ook nou aangekla en sal op 30 Maart saam met De Jager in die hof moet verskyn. Sy is nie in aanhouding nie.
Sy word aangekla ingevolge artikel 9 van die Wet op Seksuele Misdrywe wat behels dat sy toelaat dat haar minderjarige kind met 'n volwassene gemeenskap het en nie haar kind voldoende beskerm nie.
De Jager is verlede maand ná 'n pleitooreenkoms met die staat gevonnis tot 18 maande tronkstraf wat voorwaardelik vir vier jaar opgeskort is. Hy het erken dat hy van November 2004 tot 25 Desember 2005 verskeie kere met die kind seks gehad het. Die kind se ma het daarvan uitgevind, maar hom "vergewe".
Die man en kind het erken dat hulle steeds 'n verhouding het. 'n Familielid het die polisie ontbied.
03-09-2006, 08:49 AM #322
Babamoord: TV-program 'het man moord laat beken'
KAAPSTAD. – "Nou sal jy sien wat ons met 'n k— maak wat nie wil praat nie. Ons gooi hom by 'n venster (op die sesde verdieping) uit."
Dié gewraakte woorde van 'n speurder – en flitse van soortgelyke tonele uit Molo Fish – het glo geen twyfel by 'n beskuldigde in die baba Jordan-Leigh Norton-hofsaak gelaat dat hy iets sou oorkom as hy nie 'n bekentenis oor die wrede moord aflê nie. Molo Fish is 'n plaaslike televisiereeks wat in die apartheidsera afspeel.
Speurinsp. Willem Muller, van die eenheid teen ernstige geweldsmisdade, het egter dié dreigemente wat hy glo aan mnr. Mongezi Bobotyane (22), een van vyf beskuldigdes, gemaak het, gister ten sterkste hier in die hooggeregshof ontken.
Adv. Charles Simon, vir Bobotyane en drie medebeskuldigdes, het aangevoer sy kliënt sal aanvoer dit is dié woorde van Muller wat hom gedwing het om 'n bekentenis af te lê.
'n Tweede binneverhoor moet nou bepaal of die bekentenis as getuienis toegelaat sal word, omdat Simon aanvoer sy kliënt is aangerand, gedreig en geïntimideer om dit te doen.
Die bekentenis verbind glo me. Dina Rodrigues (24), vermeende baasbrein, regstreeks met die moord op 15 Junie verlede jaar. Sy, Bobotyane en mnre. Sipho Mfazwe (33), Zanethemba Gwada (18) en 'n 16-jarige seun ontken skuld. Die staat beweer sy het die mans gehuur om die kind te vermoor.
Muller het gister as staatsgetuie getuig hoe hy gevra is om Bobotyane kort ná sy inhegtenisneming op 8 Julie verlede jaar in sy kantoor te ondervra. Hy het Bobotyane glo van sy regte ingelig en hom nie beïnvloed om die bekentenis af te lê nie.
Simon het gesê Bobotyane sal aanvoer hy is na " 'n meer aggressiewe" en Afrikaanssprekende Muller gestuur "omdat twee ander speurders niks uit hom kon kry nie".
In Muller se kantoor is sy arm glo aan 'n gaspyp vasgemaak, waar 'n Xhosasprekende speurder Bobotyane aangeraai het om die bekentenis af te lê, omdat hy "die ander kwaad maak" en "dinge vir homself moeilik maak" omdat hy staatsgetuie sou word.
Bobotyane sal ook aanvoer sy regte is nooit aan hom verduidelik nie en dat hy slegs die bekentenis afgelê het omdat hy onder druk geplaas is om dit te doen.
Muller het gesê hy het Engels met Bobotyane gepraat en dat bogenoemde bewerings onwaar is. "Ek het hom menslik en met die grootste respek behandel."
Volgens landdros Magdelena Greyvenstein, voor wie die bekentenis afgelê is, was Bobotyane "bewoë en hartseer" toe hy die bekentenis afgelê het. "Hy het selfs gehuil en erken hy doen dit uit vrye wil."
Me. Caroline Mokoena, die tolk wat Greyvenstein bygestaan het, het dit bevestig. Op 'n vraag van Simon oor waarom sy in die bekentenis vertaal het dat Bobotyane 'n skietwond aan sy bors gehad het, terwyl dit op sy rug was, het sy gesê: "Ek vra om verskoning as dit die geval is, maar almal maak foute, selfs advokate en regters."
Regter Basheer Waglay moes met dié antwoord 'n handegeklappery en toejuiging van hofgangers in die openbare galery onmiddellik stopsit.
03-09-2006, 08:54 AM #323
Taakspan moet probleme by Kaapse lughawe oplos
KAAPSTAD. – Die minister van binnelandse sake het 'n taakspan saamgestel om probleme ten opsigte van rassisme, transformasie en laat betaling van salarisse by die immigrasie-tak van die Kaapstadse internasionale lughawe op te los.
Só het me. Loraine Makole, waarnemende adjunk-direkteur-generaal van binnelandse sake, gister aan die parlementêre komitee oor binnelandse sake gesê.
Makole het gesê die taakspan is deur me. Nosiviwe Mapisa-Nqakula, die minister, saamgestel nadat die komitee die lughawe verlede jaar besoek en dié probleme onder haar aandag gebring het.
Die probleme wat onder die komitee se aandag gebring is, sluit ook in opleiding van personeel, stres as gevolg van 'n personeeltekort, vervoer van immigrasiebeamptes en die werwingsbeleid.
Makole het gesê 120 immigrasiebeamptes is reeds opgelei ten opsigte van die nuwe gewysigde immigrasiewet.
Die moratorium op die aanstelling van personeel is ook opgehef.
Sy het gesê die minister het opdrag gegee dat alle agterstallige salarisse en oortydgeld betaal word.
"Ons weet in sekere gevalle is die salarisse betaal, terwyl dit in ander gevalle nie betaal is nie. Dit word egter vasgevat."
Transformasie by dié immigrasietak geniet nou ook aandag.
"As mens kyk na die demografie van Kaapstad, moet mens sekerlik kyk na hoeveel bruin mense hier werk omdat hulle die grootste deel van die bevolking uitmaak."
Sy het aangevoer dat rassisme nie geduld word nie.
Mnr. Patrick Chauke, voorsitter van die komitee, het aan Makole gesê die komitee sal voor die einde van die week die lughawe besoek om seker te maak ál die probleme is opgelos en om te kyk of die werkers tevrede is.
03-09-2006, 08:56 AM #324
Drie in hof op 35 motor-aanklagte
KAAPSTAD. – 'n Jong paartjie van Brackenfell en 'n vriend het gister saam in die Athlone-landdroshof verskyn in verband met minstens 35 klagte van motorbedrog en diefstal.
Die beweerde misdade strek oor meer as drie jaar en beloop meer as R1 miljoen.
Mnre. Wayne Fester (32) en Riaan Alexander (33) en mev. Tesha Fester (28) het gister in die hof voor landdros André Makupa verskyn nadat die polisie mnr. Fester op 25 Januarie in sy woning in Brackenfell en Alexander op 17 Februarie in sy woning in Mosselbaai in hegtenis geneem het. Hulle het glo vir minstens drie jaar onder meer voertuie oral oor die provinsie onder vals name en voorwaardes aan mense verkoop.
Gister kon mnr. Lukhanyo Zansi, staatsaanklaer, nie die volledige klagstaat aan die hof oorhandig nie omdat dit uit meer as 35 dossiere spruit en nog met ondersoekbeamptes deurgegaan en ondersoek moet word.
Fester se vrou is op 24 Februarie in die hofgange by die Athlone-landdroshof in hegtenis geneem toe sy haar man by die hof ondersteun het. Sy word ook verbind met " 'n hele paar" van die verskeie beweerde misdade, het speur. insp. Henry Evertson van die Lansdowne-speurtak, die ondersoekbeampte, gesê.
Landdros Donald Grobler het mev. Fester op waarskuwing vrygelaat aangesien sy swanger is met haar derde kind.
Mnr. Niel Johnson verskyn vir die Festers en me. Mariette Pretorius vir Alexander.
Daar is vandeesweek op nóg gesteelde voertuie beslag gelê, het Evertson gesê. "Nog inhegtenisnemings kan volg."
Die saak is tot 29 Maart uitgestel.
03-09-2006, 02:48 PM #325
Krisis met lyke toe krag afgaan!!
Altesame 27 lyke moes eergisteraand inderhaas van die staatslykshuis in Springs na die een in Heidelberg geneem word nadat die Springs-lykshuis se elektrisiteit afgesny is - omdat die rekening glo nie betaal is nie.
Dié nagtelike tog is met vyf tot ses lyke in elk van die vyf polisie-lykswaens aangepak.
Personeel moes om 21:00 werk toe gaan om die lyke na Heidelberg te neem.
Hulle kon eers 02:00 huis toe gaan nadat die voertuie skoongemaak en ontsmet is.
"Jy moet kom ruik hoe stink dit hier en niemand gee om nie," het 'n werker by die lykshuis gister gesê terwyl die stank glo nog in die lug gehang het.
Volgens hom is dit veral die lyke wat reeds ontbind het wat kort nadat die krag omstreeks 15:00 afgesny is, 'n reuk begin afgee het.
Familielede van oorledenes wat hulle gister sou kom uitken, was blykbaar "geskok en kwaad" toe hulle hoor die lyke is nie daar nie.
Volgens supt. Andy Pieke, Oos- Randse polisiewoordvoerder, moet daar nog lykskouings op sowat tien van die lyke uitgevoer word voordat hulle begrawe kan word.
Die lykshuis se elektrisiteitsrekening is - weens wat blyk administratiewe chaos te wees - agterstallig met 'n bedrag van R12 321. Volgens mnr. Zweli Dlamini, woordvoerder van die Ekurhuleni-metroraad, is 'n finale waarskuwing glo op 8 Februarie aan die polisie gestuur.
Dlamini sê 'n ooreenkoms is aangegaan dat die agterstallige geld van einde Februarie in drie maandelikse paaiemente betaal sou word. Toe die metroraad teen eergister nog nie 'n sent van dié geld gesien het nie, is die krag afgesny.
Pieke sê dit is die departement van openbare werke se verantwoordelikheid om dié rekening te vereffen.
Mnr.Trodger Thebe, woordvoerder van dié departement, het gesê hulle het ál die geld wat hulle aan die munisipaliteit skuld vir die eiendomme waarvoor hulle verantwoordelik is, betaal.
Volgens hom het die departement 'n enkelbedrag betaal en die munisipaliteit moet die geld, volgens die munisipale rekeninge, vir die verskillende eiendomme aanwend.
Die krag is gistermiddag weer aangeskakel met die verstandhouding dat die rekening teen Maandag vereffen sal wees.
Pieke sê die yskaste moet eers weer heeltemal koud word voordat die lyke se terugtog na Springs vanoggend aangepak word.
As jy kyk wie in beheer van die Munisipaliteit is, dan is die geld seker maar weer in die sak gesteek!!!!
03-09-2006, 02:53 PM #326
Nóg 'n polisievoertuig misbruik
Sekere polisiekantore het skynbaar genoeg voertuie om inkopies mee te doen of huisraad te trek, terwyl misdaadslagoffers gereeld hoor daar is nie genoeg voertuie om hulle te hulp te snel nie.
Mnr. Francois Coetsee van Centurion het verlede week 'n gemerkte polisiebakkie afgeneem wat 'n wasmasjien en twee fietse in Mmabatho in Noordwes rondgekarwei het. Dit kom nadat Beeld eergister foto's gepubliseer het van twee vroulike polisiebeamptes van Pretoria wat inkopies gaan doen het in 'n polisievoertuig.
"Ons het gedink dit (die huisraad agterop die bakkie) lyk 'n bietjie snaaks, maar my kollega sê toe die goed is dalk gesteel. Ek het gesê 'n gesteelde wasmasjien waarvan selfs die dreineringspyp by is, is darem net te vreemd," het Coetsee gesê.
Volgens hom sou hy nie gekla het as daar nooit klagtes oor 'n tekort aan polisievoertuie is nie.
Intussen het die areakommissaris van Pretoria, komm. Amon Mashigo, 'n volledige ondersoek gelas na die twee vroulike lede se inkopie-uitstappie met 'n polisievangwa. Supt. Piletji Sebola, polisiewoordvoerder, het gesê die voorlopige ondersoek wys die twee het die voertuig wel vir private doeleindes gebruik.
"Die publiek moet egter nie alle inkopies wat met staatsvoertuie gedoen word as misbruik sien nie. Soms word toestemming gegee om kos vir aangehoudenes of vir 'n polisiekantoor se teeklub te koop. Dit word dan ook só gedoen dat dit nie die polisie se dienslewering beïnvloed nie."
'n Pretoriase man, wat anoniem wou bly, het gesê toe hy die foto's van die vroulike polisiebeamptes aan sy werkers gewys het, wou hulle hul "doodlag". "Hulle sê dis nie vir hulle vreemd nie, want hulle sien oor naweke gereeld gemerkte polisiekarre by bruilofte in Soshanguve," het die man gesê.
Luidens die polisie se jaarverslag is altesame 196 polisielede verlede jaar dissiplinêr verhoor weens die misbruik van staatseiendom. Sr. supt. Mohlabi Tlomatsana, nasionale polisiewoordvoerder, het gesê daar is riglyne vir polisielede wat voertuie gebruik om tussen hul huis en werkplek te pendel. Soms is daar koste aan verbonde.
03-09-2006, 02:59 PM #327
Koeberg is dalk nie meer so veilig
Die Koeberg-kragsentrale se veiligheidsgradering by die internasionale atoomenergie-agentskap (IAEA) kan dalk verlaag word weens probleme by die aanleg die afgelope paar maande, het die DA gister vasgestel.
Terselfdertyd kondig Eskom vandag in 'n mediaveldtog aan dat hoogspanningskabels tot in die wintermaande in die Kaap se kragbehoeftes sal moet voorsien.
In 'n advertensie wat onder meer in Beeld en sy susterkoerante verskyn, raam Eskom dat Wes- Kapenaars in spitstye 'n tekort van 300 MW sal moet verduur.
Sowat 500 spanne werkers is daarom opdrag gegee om verbruikers op "doeltreffende liggebruik" bedag te maak .
"Ons het met onafhanklike kragverskaffers oor bystand onderhandel en het 'n bykomende 80 MW teen R115 miljoen verkry," lui die advertensie.
Mobiele opwekkingseenhede sal nog 100 MW in winterspitstye in die stelsel beskikbaar stel.
Dit is net 'n klein deel van die amper 1 900 MW wat Koeberg opwek as albei eenhede werk.
In 'n verklaring het mnr. Gareth Morgan, DA-LP, gister gesê Eskom, die nasionale kernreguleerder (NNR) en die regering moet saamwerk om te sorg dat Koeberg aan dieselfde streng veiligheidstandaarde as Europa voldoen.
Dít kom nadat 'n 8 cm-bout vermoedelik tydens instandhouding in Desember in Koeberg se eenheid een-opwekker beland en ernstige skade aangerig het.
Die regering het aanvanklik gesê sabotasie word vermoed, maar het later teruggekrabbel.
Die NNR het gister in die parlementêre portefeuljekomitee oor minerale en energie vrae oor die probleme by Eskom beantwoord.
Volgens Morgan blyk dit dat Koeberg se gradering by die IAEA "waarskynlik ondertoe aangepas gaan word weens die probleme wat daar ondervind is".
Hoewel die NNR die probleme by Koeberg ondersoek, val die "los bout" glo buite sy mandaat, aangesien dit in 'n kragopwekker self gevind is, en nie in Koeberg se radio-aktiewe kompartemente nie.
Morgan sê die NNR moet sy "rol en mandaat" weer bekyk.
Nóg die NNR nóg Eskom kon teen druktyd vir kommentaar be reik word.
03-09-2006, 03:00 PM #328
SA soldaat se moordsaak in Burundi dalk uitgestel
Die moordverhoor van 'n Suid- Afrikaanse vredesoldaat wat in Burundi 'n 14-jarige prostituut glo verkrag en vermoor het, sal moontlik uitgestel word omdat die saak nog net tot vandag in dié land geskeduleer is.
Die laaste getuie vir die verdediging van sers. Flippie Venter (33), 'n BBP-beskermer van die Hoedspruit-lugmagbasis, getuig vandag, waarna slotbetoë waarskynlik in Pretoria aangehoor sal moet word.
Sowel die staat as die verdediging se regspanne, getuies, assistente en drie senior militêre regters van Suid-Afrika was die afgelope twee weke in Bujumbura vir die saak.
Na verneem word, sal die uitspraak en vonnis in 'n latere stadium in Burundi gelewer word.
Die weermag het vroeër gesê die besluit om Venter in Burundi te laat verhoor, word gedoen om aan dié land se publiek te wys dat reg en geregtigheid wel geskied.
Venter het na bewering die nag van 19 tot 20 September 2004 vir Therése Nkeshimana (14) ver krag en vermoor nadat sy glo aanvanklik ingestem het tot seks, maar later van plan verander het.
Sy is toe glo tot seks gedwing, waarna sy verwurg is.
Haar naakte lyk is langs 'n straat by die Burundi-universiteit onder 'n boom gevind. Venter staan tereg op vyf aanklagte, wat ook aanranding en regsverydeling insluit. Hy ontken skuld op al die aanklagte al het drie van die staat se getuies vroeër gesê dat hy by drie geleenthede erkennings oor die beweerde dade aan hulle gedoen het.
Venter was die afgelope twee dae in die getuiebank waar hy ontken het dat hy ooit dié erkennings gedoen het.
Vroeër het ao1. Hennie Pretorius, 'n ondersoekbeampte van die Militêre Polisie, lt.kol. Kevin O'Brien, hoof van die regskantoor in Bujumbura, en mnr. Claude Damacéne, die taxibestuurder wat hom en die meisie die betrokke aand vervoer het, getuig oor die erkennings.
Adv. Patrick Loots het vroeër eers beswaar gemaak teen die toelaatbaarheid van die erkennings, wat hy aangevoer het eerder bekentenisse was. Hy het ook O'Brien se optrede bevraagteken deurdat hy die beweerde erkenning aangehoor het.
Venter het vroeër gesê hy het nie besef dat dít wat hy aan O'Brien gesê het later in die hofsaak teen hom gebruik kon word nie. Loots het tydens 'n vroeëre binneverhoor O'Brien se getuienis as "eerlik" beskryf.
Hy het aangevoer dat O'Brien soveel vertroue by Venter ingeboesem het dat Venter hom in sy vertroue geneem het.
Loots het tydens Pretorius se getuienis aangevoer dat dit 'n leuen is dat Venter die misdrywe sou erken het. Venter het vandeesweek getuig al wat hy vir O'Brien gesê het, was dat hy moeg was omdat hy twee dae aanmekaar gewerk het.
Volgens Venter het die taxibestuurder, wat in 'n stadium glo self 'n verdagte in die saak was, glo probeer om Venter af te dreig in ruil vir sy stilswye.
03-09-2006, 03:05 PM #329
Rekordhouer in diep koma ná botsing
'n Jong man van Pretoria is in 'n koma nadat hy op dieselfde motorfiets waarop hy in 'n rekordtyd van Kaïro na Kaapstad gery het, in 'n ernstige ongeluk betrokke was.
Die 23-jarige mnr. Johan Bosman lê sedert verlede Woensdag in 'n koma in die Pretoriase Akademiese Hospitaal.
Sy pa, Wessel, is radeloos omdat hy nie weet hoe die ongeluk plaasgevind het nie.
"Ek sal enigiets doen om uit te vind presies wat gebeur het. Johan kan niks doen nie; moet ek nou ook niks doen nie? Wat as hy eendag vir my vra of ek dan nie genoeg omgegee het om uit te vind hoe sy ongeluk gebeur het nie?"
Bosman jr. en sy pa, 'n voormalige atletiekkaptein, het verlede jaar 'n rekord opgestel toe hulle binne 20 dae op hul motorfietse die tog deur Afrika aangepak het.
Die twee het byna 12 000 km afgelê om atlete vir die Winterspele te werf.
Bosman jr. was op dieselfde motorfiets as die een waarop hy dié tog aangepak het toe hy in Watermeyerstraat in Silverton, Pretoria, teen 'n motor gebots het.
Hy was op die toneel reeds in 'n koma en sedertdien worstel sy pa met die vrae oor die omstandighede om die ongeluk.
Sy pa was by hul ski-oord in Lesotho en is eers twee dae later van die ongeluk in kennis gestel. "Hulle het net gesê Johan was in 'n ongeluk. Hy is nou onder verdowing, maar die dokters weet nie hoekom hy in só 'n diep koma is nie."
Die ongeluk is nie by die polisie aangemeld nie want dit was glo nie ernstig genoeg nie. Bosman sr. het intussen self by die metropolisie probeer uitvind wat gebeur het, maar hulle kon nie juis inligting verskaf nie
"Ek beskuldig niemand nie, ek soek net iemand wat gesien het wat gebeur het. Hy het 12 000 km deur Afrika gery en nie een ongeluk gehad nie. Die motorfiets waarmee hy die wêreldrekord opgestel het, kan nou sy lewe wegvat.
"Vir dae lank lê hy al asof hy net slaap. Jy dink jy moet hom dalk laat skrik, want dan gaan hy wakker word.
"Gisteraand (eergister) het ek met hom gepraat en dit het gelyk of sy oog flikker."
Enigeen wat die ongeluk gesien het, kan Bosman sr. bel by 083 407 7766.
03-10-2006, 02:18 AM #330
Vrou (39) se lyk in huis gevind
KAAPSTAD. – Die lyk van 'n ma van Tygerdal in Goodwood is gisteroggend vasgebind in haar huis gevind nadat bure sowat agt uur tevore gille uit die huis gehoor het.
Mev. Constance le Roux (39) se 13-jarige seun en vriende het om 06:45 op haar lyk in haar slaapkamer afgekom, waar dit agter die deur gelê het en bedek was met 'n duvet.
Haar seun was in 'n ander vertrek in die huis ten tyde van die moord.
Volgens supt. Billy Jones, 'n polisiewoordvoerder, blyk dit dat Le Roux aangerand of verwurg is. " 'n Nadoodse ondersoek sal gehou word om die oorsaak van haar dood te bepaal," het hy gesê.
Bure het gister nog geskok met die media gepraat oor dié "eens aantreklike, maer vrou".
Die huiswerker van bure van die Le Rouxs het die vrou hoor skree, het 'n buurman gesê wat anoniem wil bly. "Maar ons het nie onraad vermoed nie, want dit was nie vreemd om 'n geskreeuery te hoor nie aangesien ons dit gereeld daar hoor."
Volgens hom het hy geen skote hoor afgaan nie. "Ek het vanoggend 'n stukkende venster gesien," het hy gesê.
Volgens 'n ander buurman bly die ma, haar man en hul tienerseun reeds vir sowat tien jaar daar. Haar man, wat Woensdagaand nog in Johannesburg was, het gisteroggend teruggekeer.
Volgens Jones het die seun gisteroggend na sy ma begin soek toe hy nie haar slaapkamerdeur kon oopmaak nie en gesien het dat die huis deurmekaar was. "Hy het 'n buurman se hulp ontbied waarna hulle op sy ma se liggaam in haar slaapkamer met haar vasgebinde hande agter haar rug afgekom het."
Le Roux se man het gistermiddag met tasse van die huis vertrek en wou nie met die media praat nie.
Die polisie kon nie bevestig of enigiets gesteel is nie. "Die motief vir die moord word ook ondersoek," het Jones gesê.
Enigiemand met inligting word gevra om Stop Misdaad by 08600 10111 te bel.
# Kapt. Randall Stoffels, 'n polisiewoordvoerder, het gister gesê die polisie maak vordering in die ondersoek na die moord op mev. Wilhelmina (Angela) Yeomans, berig Eduan Maggo.
Yeomans (87), ouma van vyf kleinkinders en een agterkleinkind, is Dinsdagaand in die gang van haar huis in Heathfield aangetref.
Mnr. Doug Newman, Yeomans se skoonseun, het op haar lyk afgekom waar dit met 'n telefoonkoord vasgebind was. Sy het ook 'n serp en 'n tou styf om haar nek gehad.
Volgens Stoffels is niemand nog in verband met Yeomans se dood in hegtenis geneem nie en word 'n saak van moord ondersoek.
"Ons het wel leidrade in die huis gevind," het hy gesê.
Dié leidrade word tans opgevolg, maar weens die "sensitiewe aard van die inligting" wou hy nie uitwei nie.
" 'n Nadoodse ondersoek is vandag (Donderdag) gehou, maar ons het nog nie die uitslae daarvan ontvang nie," het Newman gesê.